Kotu ta baiwa EFCC izinin cigaba da tsare Adoke domin gudanar da bincike ▷ Legit.ng
a month ago 1192 views by Muhammad Auwal
Hukumar yaki da rashawa da yi ma tattalin arzikin kasa zagon kasa, EFCC ta samu daman cigaba da tsare tsohon ministan sharia a zamanin mulkin tsohon shugaban kasa Goodluck Jonathan, Mohammad Bello Adoke.
Jaridar Sahara Reporters ta ruwaito wata babbar kotun Abuja ce ta baiwa EFCC wannan izinin na tsare Bello Adoke tsawon kwanaki 14 domin gudanar da cikakken bincike a kansa biyo bayan zarginsa da take yi da hannu cikin aikata laifin rashawa.
A ranar Alhamis ne jami’an Yansandan kasa da kasa watau INTERPOL ta taso keyar Adoke zuwa gida Najeriya bayan kama shi da ta yi a kasar Dubai tsawon makonni 5 da suka gabata, INTERPOL ta kama shi bisa umarnin kasar Dubai, bayan gwamnatin Najeriya da Dubai sun tattauna batun.
EFCC na tuhumar Adoke ne da zargin hannu cikin badakalar sayar da rijiyar hakan danyen main a OPL 245 ga kamfanonin Shell da ENI, don haka Alkalin kotun, mai sharia Othman Musa ya bayar da wannan umarni ga EFCC domin ta gudanar da bincike yadda ya kamata.
A wani labarin kuma, shugaban hukumar shirya jarabawar shiga makarantun gaba da sakandari, Farfesa Ishaq Oloyede ne ya bayyana cewa sun gurfanar da fiye dalibai 100 masu satar amsa gaban kotu, kuma 20 sun samu hukuncin dauri a gidan maza.
Kano: Sanusi ya karba nadin da Ganduje yayi masa